‘બરાબર આવું જ રિલેશનશિપમાં પણ છે. દીક્ષા અને હું છેલ્લાં ચાર વર્ષથી એકબીજાની ‘નજીક’ છીએ. અમારા બંનેનાં પેરેન્ટ્સ હવે એન્ગેજમેન્ટની વાત કરે છે. દીક્ષાએ પણ હવે મને અલ્ટિમેટમ આપ્યું છે. જો હું એકાદ વીકમાં કમિટમેન્ટ નહીં આપું તો એ બ્રેકઅપ કરી દેશે. મારે તમને એ પણ કહેવું જોઈએ કે હું ડેટિંગ એપ ‘ટીન્ડર’ ઉપર પણ છું, જેની દીક્ષાને ખબર નથી. ત્યાં પણ મારે શું વાત કરવી એ સમજ જ નથી પડતી. ઇનફેક્ટ ‘હું મને જ પ્રેમ નથી કરતો’ એવું લાગે છે અને એટલે જ હું મારી વાતને અને જાતને ક્યાંય સ્પષ્ટતાથી રજૂ નથી કરી શકતો. આઇ કેન નોટ માર્કેટ માય સેલ્ફ. આળસ સાથે કામને ટાળવાની વૃત્તિ પણ વધતી જાય છે. કામ પતે નહીં એટલે ગુસ્સો આવે અને આ ગુસ્સો હું બીજા કોઈ પર કાઢી શકું નહીં એટલે મનમાં ‘ચીડ’ વધ્યા કરે. આજકાલ ઊંઘમાં તકલીફો શરૂ થઈ ગઈ છે. પ્લીઝ હેલ્પ મી.’